ยูบีเอส-โกลด์แมน แซคส์ประสานเสียงฟันธงเฟดไม่หั่นดอกเบี้ยในปีนี้ - FINNOMENA
นักวิเคราะห์ของยูบีเอสคาดการณ์ว่าเฟด จะไม่ปรับลดอัตราดอกเบี้ยในปีนี้ ซึ่งสวนทางมุมมองของตลาดการเงิน
13 มิ.ย. 2562

นักวิเคราะห์ของยูบีเอสคาดการณ์ว่าเฟด จะไม่ปรับลดอัตราดอกเบี้ยในปีนี้ ซึ่งสวนทางมุมมองของตลาดการเงิน
ยูบีเอสเตือนว่า การคาดการณ์ของตลาดเกี่ยวกับการปรับลดอัตราดอกเบี้ยของเฟดจะไม่เกิดขึ้นจริง เนื่องจากตัวเลขเศรษฐกิจสหรัฐที่มีการเปิดเผยในระยะนี้ เป็นตัวเลขเศรษฐกิจที่ “ผสมผสาน” แทนที่จะเป็นตัวเลขเศรษฐกิจที่อ่อนแอเพียงอย่างเดียว ซึ่งจะไม่เพียงพอที่จะทำให้เฟดปรับลดอัตราดอกเบี้ยในเร็วๆนี้
ระบุถึงตัวเลขว่างงานที่ระดับ 3.6% ซึ่งเป็นระดับต่ำสุดในรอบ 50 ปี ขณะที่ตลาดแรงงานยังคงแข็งแกร่ง และผู้บริโภคมีความเชื่อมั่นในระดับสูง
ซึ่งความเห็นดังกล่าวของยูบีเอสสอดคล้องกับที่โกลด์แมน แซคส์ระบุในวันจันทร์ว่า เฟดจะยังคงตรึงอัตราดอกเบี้ยในปีนี้ โดยคำพูดของนายเจอโรม พาวเวล ประธานเฟด ไม่ได้เป็นการส่งสัญญาณถึงการปรับลดอัตราดอกเบี้ยที่จะเกิดขึ้นในไม่ช้า
ที่มา : https://www.cnbc.com/2019/06/12/ubs-says-no-rate-cut-coming-soon-despite-what-the-market-thinks.html
แท็ก:
แชร์บทความ: